CELEX: 32012R0168
Language: da
Date: 2012-02-27 00:00:00
Title: Rådets forordning (EU) nr. 168/2012 af 27. februar 2012 om ændring af forordning (EU) nr. 36/2012 om restriktive foranstaltninger på baggrund af situationen i Syrien

28.2.2012   
            
            
               DA
            
            
               Den Europæiske Unions Tidende
            
            
               L 54/1
            
         RÅDETS FORORDNING (EU) Nr. 168/2012
   af 27. februar 2012
   om ændring af forordning (EU) nr. 36/2012 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2011/782/FUSP af 1. december 2011 om restriktive foranstaltninger over for Syrien (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Den 18. januar 2012 vedtog Rådet forordning (EU) nr. 36/2012 (2).
            
         
               (2)
            
            
               I betragtning af den syriske regerings fortsatte brutale undertrykkelse og overtrædelse af menneskerettighederne indføres der ved Rådets afgørelse 2012/122/FUSP (3) om ændring af afgørelse 2011/782/FUSP yderligere foranstaltninger, nemlig et forbud mod salg, køb, transport eller mæglervirksomhed i forbindelse med guld, ædle metaller og diamanter, restriktive foranstaltninger over for Syriens centralbank og ændringer til listen over de personer og enheder, foranstaltningerne er rettet imod.
            
         
               (3)
            
            
               Da disse foranstaltninger falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for deres gennemførelse, navnlig for at sikre, at de økonomiske aktører i alle medlemsstaterne anvender dem ensartet.
            
         
               (4)
            
            
               Forordning (EU) nr. 36/2012 bør derfor ændres i overensstemmelse hermed.
            
         
               (5)
            
            
               For at sikre, at foranstaltningerne i denne forordning virker effektivt, bør den træde i kraft øjeblikkeligt —
            
         VEDTAGET DENNE FORORDNING:
   Artikel 1
   I forordning (EU) nr. 36/2012 foretages følgende ændringer:
   
               1)
            
            
               Følgende artikel indsættes:
               »Artikel 11a
               1.   Det er forbudt:
               
                           a)
                        
                        
                           direkte eller indirekte at sælge, levere, overføre eller eksportere guld, ædle metaller og diamanter, der er opført i bilag VIII, uanset om de har oprindelse i Unionen eller ej, til Syriens regering, dens offentlige organer, selskaber og agenturer, Syriens centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem
                        
                     
                           b)
                        
                        
                           direkte eller indirekte at købe, importere eller transportere guld, ædle metaller og diamanter, der er opført i bilag VIII, uanset om de har oprindelse i Syrien eller ej, fra Syriens regering, dens offentlige organer, selskaber og agenturer, Syriens centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem og
                        
                     
                           c)
                        
                        
                           direkte eller indirekte at yde teknisk bistand eller mæglervirksomhed og finansiering eller finansiel bistand i forbindelse med varerne i litra a) og b) til fra Syriens regering, dens offentlige organer, selskaber og agenturer, Syriens centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem.
                        
                     2.   Bilag VIII omfatter guld, ædle metaller og diamanter, som er omfattet af forbuddene i stk. 1.«
            
         
               2)
            
            
               Følgende artikel indsættes:
               »Artikel 21a
               Forbuddene i artikel 14 finder ikke anvendelse på
               
                           a)
                        
                        
                           
                                       i)
                                    
                                    
                                       en overførsel foretaget af eller via Syriens centralbank af pengemidler eller økonomiske ressourcer, der modtages eller indefryses efter tidspunktet for dens udpegelse, eller
                                    
                                 
                                       ii)
                                    
                                    
                                       en overførsel af pengemidler eller økonomiske ressourcer til eller via Syriens centralbank, når overførslen vedrører en betaling fra en person eller enhed, der ikke er opført på listen i bilag II eller IIa, i forbindelse med en specifik handelskontrakt,
                                    
                                 forudsat at den kompetente myndighed i den relevante medlemsstat i det konkrete tilfælde har konstateret, at betalingen ikke direkte eller indirekte vil blive modtaget af en anden person eller enhed, der er opført i bilag II eller IIa, eller
                        
                     
                           b)
                        
                        
                           en overførsel foretaget af eller via Syriens centralbank af indefrosne pengemidler eller økonomiske ressourcer med henblik på at tilføre finansielle institutioner under medlemsstaternes jurisdiktion med likviditet til finansiering af handel, forudsat at overførslen er godkendt af den relevante medlemsstats kompetente myndighed.«
                        
                     
         Artikel 2
   De personer og enheder, der er opført på listen i bilag I til denne forordning, tilføjes listen i bilag II til forordning (EU) nr. 36/2012.
   Artikel 3
   Den person, der er opført på listen i bilag II til denne forordning, skal fjernes fra listen i bilag II til forordning (EU) nr. 36/2012.
   Artikel 4
   Teksten i bilag III til denne forordning tilføjes som bilag VIII til forordning (EU) nr. 36/2012.
   Artikel 5
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. februar 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 319 af 2.12.2011, s. 56.
   
      (2)  EUT L 16 af 19.1.2012, s. 1-32.
   
      (3)  Se side 14 i denne EUT.
   
      BILAG I
      I bilag II til forordning (EU) nr. 36/2012 indsættes følgende:
      
                   
               
               
                  Navn
               
               
                  Identificerende oplysninger
               
               
                  Begrundelse
               
               
                  Opført på listen den
               
            
                  1.
               
               
                  Central Bank of Syria
               
               
                  Syrien, Damaskus, Sabah Bahrat Square
                  Postadresse:
                  
                              Altjreda al Maghrebeh square, Damaskus,
                           
                        
                              Den Syriske Arabiske Republik,
                           
                        
                              P.O.Box: 2254
                           
                        
               
                  Bidrager til finansieringen af regimet.
               
               
                  27.2.2012
               
            
                  2.
               
               
                  Al –Halqi, Dr. Wael Nader
               
               
                  Født i Daraaprovinsen, 1964
               
               
                  Sundhedsminister.
                  Hospitaler blev under hans ansvar beordret til at nægte demonstranter behandling.
               
               
                  27.2.2012
               
            
                  3.
               
               
                  Azzam, Mansour Fadlallah
               
               
                  Født i Sweidaprovinsen, 1960
               
               
                  Minister for præsidentielle anliggender
                  Rådgiver for præsidenten.
               
               
                  27.2.2012
               
            
                  4.
               
               
                  Sabouni, Dr. Emad Abdul-Ghani
               
               
                  Født i Damaskus, 1964
               
               
                  Minister for kommunikation og teknologi.
                  Der er under hans ansvar lagt alvorlige hindringer i vejen for den frie adgang til medierne.
               
               
                  27.2.2012
               
            
                  5.
               
               
                  Allaw, Sufian
               
               
                  Født i al-Bukamal, Deir Ezzor, 1944
               
               
                  Minister for råolie og mineralressourcer.
                  Ansvarlig for olie- og mineralpolitikker, der er en betydelig finansieringskilde til støtte for regimet.
               
               
                  27.2.2012
               
            
                  6.
               
               
                  Slakho, Dr. Adnan
               
               
                  Født i Damaskus, 1955
               
               
                  Industriminister.
                  Ansvarlig den økonomiske politik og den industripolitik, der stiller ressourcer til rådighed for regimet og støtter det.
               
               
                  27.2.2012
               
            
                  7.
               
               
                  Al-Rashed, Dr. Saleh
               
               
                  Født i Aleppoprovinsen, 1964
               
               
                  Uddannelsesminister.
                  Skoler anvendes under hans ansvar som midlertidige fængsler.
               
               
                  27.2.2012
               
            
                  8.
               
               
                  Abbas, Dr. Fayssal
               
               
                  Født i Hamaprovinsen, 1955
               
               
                  Transportminister.
                  Der ydes under hans ansvar logistisk støtte til undertrykkelsen.
               
               
                  27.2.2012
               
            
   
      BILAG II
      I bilag II til forordning (EU) nr. 36/2012 udgår følgende:
      
                  52.
               
               
                  Emad Ghraiwati
               
            
   
      BILAG III
      
         
            »BILAG VIII
            
               Liste over guld, ædle metaller og diamanter omhandlet i artikel 11a
            
            
                        HS-kode
                     
                     
                        Varebeskrivelse
                     
                  
                        7102
                     
                     
                        Diamanter, også bearbejdede, men ikke monterede eller indfattede.
                     
                  
                        7106
                     
                     
                        Sølv (herunder forgyldt og platineret sølv), ubearbejdet eller i form af halvfabrikata eller som pulver.
                     
                  
                        7108
                     
                     
                        Guld (herunder platineret guld), ubearbejdet eller i form af halvfabrikata eller som pulver.
                     
                  
                        7109
                     
                     
                        Gulddublé på uædle metaller eller på sølv, ubearbejdet eller i form af halvfabrikata.
                     
                  
                        7110
                     
                     
                        Platin, ubearbejdet eller i form af halvfabrikata eller pulver.
                     
                  
                        7111
                     
                     
                        Platindublé på uædle metaller, sølv eller guld, ubearbejdet eller i form af halvfabrikata.
                     
                  
                        7112
                     
                     
                        Affald og skrot af ædle metaller eller af ædelmetaldublé; andet affald og skrot med indhold af ædle metaller eller ædelmetalforbindelser, af den art der hovedsagelig anvendes til genindvinding af ædle metaller.«